CELEX: 62019TB0849(01)
Language: sk
Date: 2020-11-11 00:00:00
Title: Vec T-849/19 R II: Uznesenie predsedu Všeobecného súdu z 11. novembra 2020 – Leonardo/Frontex („Predbežné opatrenie – Verejné zákazky na služby – Návrh na nariadenie predbežných opatrení – Nový návrh – Nové skutočnosti – Neexistencia naliehavosti“)

25.1.2021   
            
            
               SK
            
            
               Úradný vestník Európskej únie
            
            
               C 28/51
            
         
      Uznesenie predsedu Všeobecného súdu z 11. novembra 2020 – Leonardo/Frontex
      (Vec T-849/19 R II)
      („Predbežné opatrenie - Verejné zákazky na služby - Návrh na nariadenie predbežných opatrení - Nový návrh - Nové skutočnosti - Neexistencia naliehavosti“)
      (2021/C 28/79)
      Jazyk konania: taliančina
      
         Účastníci konania
      
      
         Žalobkyňa: Leonardo SpA (Rím, Taliansko) (v zastúpení: M. Esposito, F. Caccioppoli a G. Calamo, avocats)
      
         Žalovaná: Európska agentúra pre pohraničnú a pobrežnú stráž (Frontex) (v zastúpení: H. Caniard, C. Georgiadis, A. Gras a S. Drew, splnomocnení zástupcovia, za právnej pomoci M. Vanderstraeten, F. Biebuyck a V. Ost, advokáti)
      
         Predmet veci
      
      Návrh na základe článkov 278 a 279 ZFEÚ na nariadenie predbežných opatrení s cieľom prerušiť výkon oznámenia o vyhlásení verejného obstarávania FRONTEX/OP/888/2019/JL/CG, ktoré agentúra Frontex uverejnila 18. októbra 2019 pod názvom „Systémy diaľkovo pilotovaných lietadiel (RPAS) pre leteckú kontrolu námorného priestoru pomocou lietadiel dlhého doletu v strednej výške“ a akty k nim pripojené, dodatočné informačné oznámenia alebo oznámenia o oprave, otázky a odpovede agentúry Frontex týkajúce sa lex specialis, zápisnice z informačného stretnutia organizovaného v priestoroch agentúry Frontex 28. októbra 2019, rozhodnutie o zadaní tejto zákazky, ako aj akékoľvek ďalšie predbežné, súvisiace alebo následné akty
      
         Výrok
      
      
                  1.
               
               
                  Návrh na nariadenie predbežného opatrenia sa zamieta.
               
            
                  2.
               
               
                  O trovách konania sa rozhodne neskôr.